CELEX: 62009TN0055
Language: el
Date: 2009-02-13 00:00:00
Title: Υπόθεση T-55/09: Προσφυγή, της 13ης Φεβρουαρίου 2009 — Swarovski κατά ΓΕΕΑ — Swarovski (Daniel Swarovski Privat)

1.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 102/18
            
         Προσφυγή της 13ης Φεβρουαρίου 2009 — Swarovski κατά ΓΕΕΑ — Swarovski (Daniel Swarovski Privat)
   (Υπόθεση T-55/09)
   2009/C 102/30
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγων: Daniel Swarovski (Volders, Αυστρία) (εκπρόσωπος: R. Küppers, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Swarovski AG (Triesen, Λιχτενστάιν)
   
      Αιτήματα του προσφεύγοντος
   
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την από 9 Νοεμβρίου 2008 απόφαση του πρώτου τμήματος προσφυγών στην υπόθεση R 0348/2008-1·
            
         
               —
            
            
               να απορρίψει την προσφυγή·
            
         
               —
            
            
               να καταδικάσει την αντίδικο ενώπιον του τμήματος προσφυγών στα δικαστικά έξοδα, συμπεριλαμβανομένων των εξόδων της διαδικασίας ενώπιον του τμήματος προσφυγών.
            
         
      Ισχυρισμοί και κύρια επιχειρήματα
   
   
      Αιτών την καταχώριση κοινοτικού σήματος: Ο προσφεύγων
   
      Σήμα προς καταχώριση: Το λεκτικό σήμα «Daniel Swarovski Privat» για προϊόντα και υπηρεσίες των κλάσεων 3, 4, 8, 9, 15, 16, 18, 20, 21, 26, 28, 29, 30, 31, 32, 33, 39 και 44 (αίτηση καταχωρίσεως αριθ. 3 981 099)
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η Swarovski AG
   
      Αντιταχθέν σήμα ή σημείο: Το λεκτικό σήμα «DANIEL SWAROVSKI» για προϊόντα και υπηρεσίες των κλάσεων 16, 18, 21, 25 και 41 (κοινοτικό σήμα αριθ. 3 895 133)· το λεκτικό σήμα «Swarovski» για προϊόντα και υπηρεσίες των κλάσεων 2, 3, 6, 8, 9, 11, 16, 18, 19, 20, 21, 24, 25, 28, 34, 35 και 41 (κοινοτικό σήμα αριθ. 3 895 091)· το λεκτικό σήμα «Swarovski» για υπηρεσίες της κλάσεως 36 (αυστριακό λεκτικό σήμα αριθ. 218 795)· το λεκτικό σήμα «Swarovski» για προϊόντα των κλάσεων 11, 16, 21 και 34 (αυστριακό λεκτικό σήμα αριθ. 96 389) και το λεκτικό σήμα «Swarovski» για προϊόντα των κλάσεων 8, 9, 11, 14, 18, 21, 25 και 26 (διεθνής καταχώριση για την Ιταλία αριθ. 528 189)
   
      Απόφαση του τμήματος ανακοπών: Μερική αποδοχή της ανακοπής
   
      Απόφαση του τμήματος προσφυγών: Μερική απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφοι 1, στοιχείο β', και 5, του κανονισμού (ΕΚ) 40/94 (1), διότι δεν συντρέχει κίνδυνος συγχύσεως μεταξύ των αντιπαρατιθέμενων σημάτων, δεν υφίσταται η απαιτούμενη βλάβη των προγενεστέρων σημάτων και επιπλέον έγινε εσφαλμένος καθορισμός της εκτάσεως της προστασίας των προγενεστέρων σημάτων
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).